Eesti Entsüklopeedia (1932–1937)/Champagne
Champagne [šapa´nj]. 1) Ajalooline mk. Põhja-Prantsusmaal, idas kuiv ja kehv, läänes viljarikas ning tihedalt asustatud. Rohkesti viinamägesid, suur veinitoodang )šampanja veinid). - XII s-st alates valitsesid siin C-i krahvid, kes 1284 omandasid päruse teel Navarra. 1284 abiellus Jeanne de C. kun. Philippe IV-ga. 1336 loovutas Jeanne II oma õigused kun. Philippe VI-le ja 1361 ühendati C. Prantsuse krooniga. Hiliskeskajal oli C., mis asus käidaval kaubateil, kuulus oma laatadega; XIV s. olid need suurimaid tervs Euroopas. Maailmasõjas positsioonisõja ajajärgul peeti C-i raioonis korduvalt ägedaid lahinguid; neist on tähtsamad prantslaste pealetung veebr. 1915 rinde läbimurde ja vene,laste abistamise eesmärgil e. nn. "C-i talvelahing", mille tulemus oli tähtsusetu; 2. prantslaste suur pealetung 25. IX 1915. e. nn "C-i sügiselahing", millega saavutati vaid 1. positsiooni läbimurre. - 2) Väiksem ala Edela-Prantsusmaal, Charente`i jõest lõuna poole; kangemate viimamarjajookide ("šampanja konjak") valmistamine. Tähtsaim linn on Cognac.